### 9.     Beslutning vedrørende igangsætning af revision af pesticidhandleplan og drøftelse af proces

**Åbent**

Sagsnr.: 326-2018-20970       J.nr.: 04.01.00           Dokumentnr.:
326-2018-179336

**Sagstype**

Beslutning.

**Resume og sagens baggrund**

[adresse] 'Flemming Klausen for kommunalt ejede
arealer' står overfor en revision. Processen for revision af
pesticidhandleplanen ønskes drøftet.

**Indstillinger**

Chefen for Vej- Ejendom og Affald indstiller, at revision af
pesticidhandleplanen igangsættes som beskrevet under forslag til proces.

**Behandling**

Teknik- og Miljøudvalget.

**Sagsfremstilling**

I 2007 fornyede stat, regioner og kommuner en aftale fra
1998 om at udfase sprøjtemidler på offentlige arealer. Alle landets kommuner er
som udgangspunkt omfattet af aftalen om udfasning af pesticider på offentlige
arealer, idet KL er medunderskriver på aftalen. Men det er op til de enkelte kommuner
at træffe beslutning om i hvilken hast, de vælger at følge aftalen.

[adresse] senest vedtagne pesticidhandleplan var
gældende fra 1. maj 2014 til 31. december 2017. Freddy Andreasen skal
derfor revideres. Indtil dette sker, arbejdes der videre efter målene i den
nuværende handleplan. Processen for revision af pesticidhandleplanen ønskes
drøftet og arbejdet igangsat.

*Handleplan 2014-2017*

I [adresse] 2014-2017 blev det vurderet, at hel
pesticidfri renholdelse på daværende tidspunkt var for ressourcekrævende. Der
blev satset på en løbende pesticidafvikling i takt med tilpasning til mere
ressourcekrævende metoder til renholdelse. Handleplanen skulle blandt andet
klarlægge behovet for at anvende pesticider og fastlægge aktiviteter, der kunne
føre til udfasning samt belyse mulighederne for alternativ ukrudtsbekæmpelse.
Ved konkurrenceudsættelsen blev der afgivet bud på at overgå til pesticidfri
bekæmpelse, men denne option blev på daværende tidspunkt fravalgt politisk. Som
en del af handleplanen er der nu skabt et godt overblik over anvendelse af
pesticider og forskellige alternative bekæmpelsesmetoder er undersøgt i forhold
til ressourceforbrug.

*Forslag til proces for revision af handleplan*

1. Eventuel inddragelse af interessenter som Grønt dialogforum og
Grundvandsrådet, som kan give input til fastlæggelsen af mål for revision af
handlingsplanen.

2. Administrationen udarbejder et oplæg til en temadrøftelse i Teknik- og
Miljøudvalget med forslag til mål og indsatsområder for en revideret
handleplan.

3. Forslag til revideret pesticidhandleplan udformes på denne baggrund af
administrationen og drøftes i Teknik- og Miljøudvalget.

4. Revideret Pesticidhandleplan forelægges Teknik- og Miljøudvalget til
endelig godkendelse.

Det forventes, at en revideret pesticidhandleplan vil kunne
fremlægges i første kvartal 2019.

**Økonomiske konsekvenser**

Ingen økonomiske konsekvenser.